ประกาศธนาคารแห่งประเทศไทยประกาศธนาคารแห่งประเทศไทยที่ สกง.๔๔/๒๕๕๕เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔(ฉบับที่ ๒) ๑. เหตุผลในการออกประกาศเพื่อให้การดำเนินการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ ผ่านสถาบันการเงินต่าง ๆ มีประสิทธิภาพและประสิทธิผลเพิ่มมากขึ้นจึงเห็นควรแก้ไขเพิ่มเติมประกาศธนาคารแห่งประเทศไทย ที่ สกง. ๑๒/๒๕๕๕ เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ลงวันที่ ๑๖ กุมภาพันธ์ ๒๕๕๕๒. อำนาจตามกฎหมายอาศัยอำนาจตามมาตรา ๕ มาตรา ๖ และมาตรา ๑๐แห่งพระราชกำหนดการให้ความช่วยเหลือทางการเงินแก่ผู้ที่ได้รับความเสียหายจากอุทกภัยพ.ศ. ๒๕๕๕๓. ขอบเขตการบังคับใช้ประกาศฉบับนี้ให้ใช้บังคับกับสถาบันการเงินตามประกาศธนาคารแห่งประเทศไทยที่ สกง. ๑๒/๒๕๕๕ เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ลงวันที่ ๑๖ กุมภาพันธ์ ๒๕๕๕๔. เนื้อหาข้อ ๑ ให้ยกเลิกความในข้อ ๒ของประกาศธนาคารแห่งประเทศไทย ที่ สกง. ๑๒/๒๕๕๕ เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ลงวันที่ ๑๖ กุมภาพันธ์ ๒๕๕๕ และให้ใช้ความต่อไปนี้แทนข้อ ๒ ผู้ที่อยู่ในข่ายได้รับความช่วยเหลือจะต้องเป็นผู้ที่ได้รับความเสียหายจากอุทกภัยและมีคุณสมบัติอย่างหนึ่งอย่างใดดังนี้(๑) เป็นบุคคลธรรมดาที่มีภูมิลำเนา ที่อยู่อาศัย สถานที่ทำงานสถานที่ประกอบอาชีพ หรือสถานประกอบธุรกิจหรือการค้าของตนอยู่ในเขตพื้นที่อุทกภัย(๒)เป็นผู้ประกอบวิสาหกิจขนาดกลางและขนาดย่อมที่อยู่ในเขตพื้นที่อุทกภัยข้อ ๒ ให้ยกเลิกความในข้อ๖ ของประกาศธนาคารแห่งประเทศไทย ที่ สกง. ๑๒/๒๕๕๕ เรื่อง การให้ความช่วยเหลือทางการเงินแก่ผู้ที่ได้รับความเสียหายจากอุทกภัยปีพ.ศ. ๒๕๕๔ ลงวันที่ ๑๖ กุมภาพันธ์ ๒๕๕๕ และให้ใช้ความต่อไปนี้แทนข้อ ๖ ผู้ที่ได้รับความเสียหายจากอุทกภัยแต่ละรายจะได้รับความช่วยเหลือเป็นระยะเวลาไม่เกิน๕ ปี นับจากวันที่ธนาคารแห่งประเทศไทยรับซื้อตั๋วสัญญาใช้เงินจากสถาบันการเงินโดยได้รับวงเงินช่วยเหลือ ดังนี้(๑) ผู้ประกอบวิสาหกิจขนาดกลางและขนาดย่อม ไม่เกิน ๓๐ ล้านบาท(๒) บุคคลธรรมดา ไม่เกิน ๓ ล้านบาทข้อ ๓ ให้ยกเลิกความในข้อ๑๐ (๖) ของประกาศธนาคารแห่งประเทศไทย ที่ สกง. ๑๒/๒๕๕๕ เรื่อง การให้ความช่วยเหลือทางการเงินแก่ผู้ที่ได้รับความเสียหายจากอุทกภัยปีพ.ศ. ๒๕๕๔ ลงวันที่ ๑๖ กุมภาพันธ์ ๒๕๕๕ข้อ ๔ ให้ยกเลิกความในข้อ ๑๒ของประกาศธนาคารแห่งประเทศไทย ที่ สกง. ๑๒/๒๕๕๕ เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ ลงวันที่๑๖ กุมภาพันธ์ ๒๕๕๕ และให้ใช้ความต่อไปนี้แทนข้อ ๑๒ สถาบันการเงินต้องตรวจสอบว่า(๑) ผู้ที่ขอรับความช่วยเหลือตามประกาศนี้ได้รับความเสียหายจากอุทกภัยที่เกิดขึ้นในปี พ.ศ. ๒๕๕๔และอยู่ในเขตพื้นที่ที่มีการประกาศเป็นพื้นที่ประสบภัยพิบัติกรณีฉุกเฉินตามระเบียบกระทรวงการคลังเกี่ยวกับเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินอย่างแท้จริง(๒) สถาบันการเงินได้พิจารณาแล้วว่า วงเงิน สัดส่วน ระยะเวลาและอัตราดอกเบี้ยที่ให้กู้ยืมแก่ผู้ที่ได้รับความเสียหายจากอุทกภัยแต่ละรายเป็นไปตามหลักเกณฑ์ที่กำหนดข้อ ๕ ให้ยกเลิกความในข้อ ๑๗ของประกาศธนาคารแห่งประเทศไทย ที่ สกง. ๑๒/๒๕๕๕ เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ลงวันที่ ๑๖ กุมภาพันธ์ ๒๕๕๕ และให้ใช้ความต่อไปนี้แทนข้อ ๑๗ เมื่อสถาบันการเงินมีเจตนาฝ่าฝืนไม่ปฏิบัติตามข้อใดข้อหนึ่งแห่งประกาศนี้ธนาคารแห่งประเทศไทยจะเรียกเก็บเบี้ยปรับจากสถาบันการเงินในอัตราร้อยละ ๑๐ ต่อปีตามจำนวนเงินที่เกี่ยวข้องกับการฝ่าฝืนหรือไม่ปฏิบัติและตามระยะเวลาตั้งแต่วันที่มีการเบิกเงินจากธนาคารแห่งประเทศไทยจนถึงวันที่มีการชำระหนี้หรือตามระยะเวลาที่ฝ่าฝืนหรือไม่ปฏิบัติแล้วแต่กรณี๕. วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๒ พฤษภาคม พ.ศ. ๒๕๕๕ประสารไตรรัตน์วรกุลผู้ว่าการธนาคารแห่งประเทศไทยปริยานุช/ผู้จัดทำ๗ มิถุนายน๒๕๕๕ชาญ/ผู้ตรวจ๘ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๗ ง/หน้า ๕๐/๓๐ พฤษภาคม ๒๕๕๕